**Fotokonkursa**

**“Šis ir mans Vaiņodes novads.”**

**noteikumi**

1. **Fotokonkursa mērķis un temats**
	1. Fotokonkursa “Šis ir mans Vaiņodes novads” mērķis ir atklāt Vaiņodes novada cilvēkus, pasākumus, skaistos skatus, veroties no visneiedomājamākajām vietām, jo vietas tā pa īstam atklājas tikai tad, ja tās ierauga dažādos gadalaikos, dažādos diennakts laikos. Dūmakaini tālumi, rietoša saule, pasakainas krāsas, uzartie lauki, zaļie lauku plašumi, mazpazīstamas vietas kā arī Vaiņodes novadu raksturojoši dabas un arhitektūras mantojumi ir tas, ko ikviens konkursa dalībnieks ir aicināts parādīt citiem novadniekiem.
	2. Fotokonkursa pamattēma- Vaiņodes novada ainavas pavasarī, vasarā, rudenī un ziemā, cilvēki, pasākumi. Viss, ar ko varam lepoties. Konkursa dalībnieks iesniedz oriģinālas fotogrāfijas ar viņaprāt interesantiem objektiem un dabas ainavām attiecīgā gadalaikā.
2. **Fotokonkursa organizētāji un kontaktinformācija**
	1. Konkursu organizē Vaiņodes novada pašvaldība.
	2. Kontaktinformācija: turisms@vainode.lv
3. **Fotokonkursa norises laiks un dalība fotokonkursā**
	1. Fotokonkursā aicināts piedalīties jebkurš Vaiņodes novada iedzīvotājs.
	2. Par konkursa dalībniekiem atzīstami visi iesniegto fotogrāfiju autori, kuri savās fotogrāfijās fiksējuši kadrus, kas atbilst nolikuma 1.1. un 1.2. punktos minētajam mērķim un tematam.
	3. Konkursa fotogrāfiju iesniegšanas termiņš- no 10.septembra līdz 31. oktobrim.
	4. Konkursa dalībniekam fotoattēli jāiesūta uz e-pasta adresi turisms@vainode.lv , norādot autora vārdu, uzvārdu, e-pastu un kontakttālruni.
	5. Katrs pretendents konkursa norises laikā var iesniegt līdz 5 fotogrāfijām, pievienojot tām klāt aizpildītu konkursa pieteikuma anketu (skat. Pielikumu Nr.1).
	6. Fotogrāfijām jābūt uzņemtām sākot no 2018. gada 1. janvāra.
	7. Fotoattēlu iesūtīšanas tehniskās prasības:
		1. Fotogrāfijām jābūt labā tehniskā kvalitātē (izšķirtspēja 2000 x 3000 pikseļi)
		2. Uz konkursam iesūtītajām fotogrāfijām nedrīkst būt redzamas ūdenszīmes.
		3. Fotogrāfijas nedrīkst būt pārveidotas vai uzlabotas, tām jābūt fotoreālistiskām.
	8. Fotokonkursa dalībnieks garantē, ka iesūtītās fotogrāfijas atbilst šādiem nosacījumiem:
		1. konkursa dalībnieks ir fotogrāfijas autors;
		2. fotogrāfijā nav attēloti nekāda veida aizliegti, draudoši, naidu kurinoši, nepatiesi, maldinoši, aizvainojoši, neslavu ceļoši, vulgāri, diskriminējoši vai zaimojoši motīvi;
	9. Fotokonkursā ir aizliegts piedalīties ar svešām fotogrāfijām.
4. **Fotogrāfiju vērtēšana**
	1. Fotokonkursā iesniegtās fotogrāfijas varēs vērtēt ikviens Vaiņodes novada iedzīvotājs un viesis, izmantojot savu [www.facebook.com](http://www.facebook.com) kontu, apmeklējot Vaiņodes novada pašvaldības facebook.com kontā ievietoto fotokonkursa dalībnieku fotoattēlus.
	2. Fotokonkursa rīkotājiem ir tiesības dzēst jebkuru no konkursam iesūtītajām fotogrāfijām, kas neatbilst nolikuma prasībām.
	3. Lēmumu par konkursa rezultātiem paziņo divu nedēļu laikā no konkursa slēgšanas brīža, publicējot to interneta vietnē [www.vainode.lv](http://www.vainode.lv) un Vaiņodes novada pašvaldības facebook kontā.
5. **Fotokonkursa darbu izmantošana**
	1. Iesūtot savu darbu fotokonkursā, dalībnieks piekrīt sava autordarba tālākai izmantošanai Vaiņodes novada tēla popularizēšanai bez papildu atlīdzības.
	2. Fotokonkursam iesūtītos darbus tā autors neierobežoti var izmantot savām vajadzībām no to tapšanas brīža, neprasot konkursa rīkotāju atļauju.
	3. Labākās dalībnieku fotogrāfijas var tikt izmantotas gadskārtējā kalendāra noformējumā, ko izdod Vaiņodes novada pašvaldība, novada publicitātes materiālos, suvenīru izgatavošanai. Pārējās fotogrāfijas, kuras žūrija atzinusi par atbilstošām nolikumam, tiek izvietotas Vaiņodes novada pašvaldības internetvietnēs [www.vainode.lv](http://www.vainode.lv) , pašvaldības facebook un twitter kontos u.c.

Pielikums Nr.1.

Fotokonkursa “Šis ir mans Vaiņodes novads” nolikumam

**PIETEIKUMA ANKETA**

Fotokonkursam “Šis ir mans Vaiņodes novads”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir iesniedzis/gusi šādus darbus:

  (autora/es vārds, uzvārds )

|  |  |  |  |
| --- | --- | --- | --- |
| **N.p.k.** | **Fotoattēla nosaukums** | **Fotogrāfijas uzņemšanas laiks** | **Fotogrāfijas uzņemšanas vieta, īsa informācija par attēlā redzamo** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |

Piekrītu, ka fotogrāfijas tiks izmantotas informatīvo izdevumu veidošanai, ievietošanai Vaiņodes novada mājas lapā [www.vainode.lv](http://www.vainode.lv), Vaiņodes novada pašvaldība kontā [www.facebook.com](http://www.facebook.com), twitter.com, reprezentācijas vajadzībām.

e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_

tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_